জার্মান সোশ্যাল ডেমোক্রেটিক পার্টিতে ফলমার তৎকালীন সরকারের নীতিকে শ্রমিকদের স্বার্থের অনুকূল বলে পার্টির এক সমাবেশে মত ব্যক্ত করেন।এই মত ব্যক্ত করে তিনি ‘ক্রমিক শান্তিপূর্ণ বিকাশ’ বা বৈধ উপায়ে ধীর রূপান্তরের মাধ্যমে নতুন সমাজ বা রাষ্ট্র গঠনের দৃষ্টিভঙ্গি হাজির করেন। বিপরীতে এঙ্গেলস বলেন, বুর্জোয়া সম্প্রদায় স্বেচ্ছায় কখনো ক্ষমতা ত্যাগ করবে না। এছাড়া তিনি বলেন, যেখানে জনগণের অধিকাংশ বিপ্লবকে সমর্থন জানাবে, জনগণের প্রতিনিধিদের হাতে ক্ষমতা কেন্দ্রীভূত থাকবে সেখানে বা সেই দেশেই কেবল শান্তিপূর্ণ উপায়ে পুরোনো সমাজের নতুন রূপান্তর সম্ভব।